钦定古今图书集成/明伦汇编/闺媛典/第141卷 > 曹复元妻要氏〈高氏附〉
## 钦定古今图书集成/明伦汇编/闺媛典/第141卷 > 曹复元妻要氏〈高氏附〉

按《南和县志》：“要氏年十六适曹复元。夫残疾，不废妇
道，孝敬益笃。生一子，壮方二岁，夫亡，号痛几死，事翁
教子，家以不坠，常输糓以赈穷乏，年八十二卒。子壮
妻高氏，生子六岁，壮没，矢志守节如姑，亲操井臼，躬
勤纺绩，助姑力作，教子读书成名。年六十八，与姑并
获旌表。”